Kjøllefjord gamle kirke

Kjøllefjord gamle kirke var en kirke fra 1738, som stod i Kjøllefjord i Lebesby kommune, Finnmark fylke. Den var bygd som en korskirke, men ble ombygd til langkirke, og fungerte som hovedkirke fram til 1819. 

Kirken lå i Kjøllefjord prestegjeld, som ble opprettet i 1685, da Skjøtningberg prestegjeld ble nedlagt.Jacob Elias Schøning: Kjøllefjord prestegjeld 1777 (s. 2) 

Mange av inventargjenstandene stammet fra Skjøtningberg kirke. Kirken hadde to klokker, hvorav den ene hadde inskripsjonen «Eine gude klock hin ick genant, den hørt meinen klanck tho bargen int landt des late ick mi nicht vordreten. Heinrich Meier tho Bremen de oldermand he heft mi laten geten 1608.» Sakristiet hadde en altertavle med årstallet 1662, og som viser nattverdens innstiftelse. Denne skal tidligere ha stått i Omgang kirke.
Den opprinnelige kirken skal være bygd mellom 1668 og 1683, og var en liten kirke bygd av rundtømmer. 

Bosetningen i Kjøllefjord og Kjøllefjord gamle kirke ble påtent av tyske soldater 4. november 1944,http://www.nrk.no/ho/ho-var-ti-ar-gammal-da-finnmark-brann-1.11996635 men restene av kirkeklokken kan ses i den kirken som ble bygd på samme sted, dagens Kjøllefjord kirke.Kirkekonsulenten – Kirkens museum

Referanser

Eksterne lenker



Kategori:Tidligere kirker i Finnmark
Kategori:Religiøse byggverk fra 1736
Kategori:1736 i Norge
Kategori:Byggverk i Lebesby
Kategori:Kulturminner i Lebesby